KOMISIJOS REGLAMENTAS (EB) Nr. 1503/2004
2004 m. rugpjūčio 24 d.
iš dalies keičiantis Reglamentą (EB) Nr. 1347/2004, nustatantį, kokia dalimi reikėtų patenkinti kai kurių pieno produktų importo licencijų paraiškas, pateiktas 2004 m. liepos mėn. pagal kai kurias tarifines kvotas, atidarytas Reglamentu (EB) Nr. 2535/2001
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
atsižvelgdama į 2001 m. gruodžio 14 d. Komisijos reglamentą (EB) Nr. 2535/2001, nustatantį išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (2), ir ypač į jo 16 straipsnio 2 dalį,
kadangi:
(1)
Komisijai perduodant nacionalinių autoritetingų įstaigų duomenis, buvo padaryta klaida duomenyse apie importo licencijų paraiškas, pateiktas 2004 m. liepos mėn. pagal 09.4593 tarifinę kvotą, atidarytą Reglamentu (EB) Nr. 2535/2001.
(2)
Dėl to būtina pakeisti Komisijos reglamento Nr. 1347/2004 (3) priedą I.A, nustatantį, kokia dalimi reikėtų patenkinti šių produktų importo licencijų paraiškas.
(3)
Atsižvelgiant į tai, kad reglamentas (EB) Nr. 1347/2004 taikomas nuo 2004 m. liepos 24 d., reikėtų numatyti, kad šis reglamentas būtų taikomas nuo tos pačios datos,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1347/2004 priede I.A kvotai Nr. 09.4593, brūkšnys keistinas paskirstymo koeficientu „1,0000“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas taikomas nuo 2004 m. liepos 24 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 24 d.